text: Gæst nummer 700.000 bliver inviteret på scenen
  19 juli 2019 kl. 07.40
  I aften sidder gæst nummer 700.000 i amfiteatret i Jels. De får mere end teater og en flot udsigt.
  En bestemt familie bliver i aften nummer 700.000, der skal se vikingespil.
  I sagens natur ved arrangørerne af vikingespillet ikke hvem, de heldige bliver endnu, men sikkert er det, at de bliver inviteret op på scenen og får overrakt en masse vikingegaver.
  - Vi gør det lige efter første afdeling, hvor alle skuespillerne kommer på scenen, og så inviterer vi den heldige familie op. Vi gør det ganske kort for ikke at kede alle de andre, fortæller Ole Blædel fra Jels Vikingespil.
  Shelterområde indvies
  Det er 43. gang, der er vikingespil i Jels. Hver aften er der mellem 1200 og 1400 gæster. De får et vikingespil at se med 100 medvirkende på scenen og 500 bag Jels´ smukke kulisser.
  Fredag indvier og navngiver Jels Vikingespil også et nyt shelterområde. Det er bygget for de penge, som vikingespillet vandt i TVSYDs konkurrence sidste år, Danmarks bedste fællesskaber.
  Jels Vikingespil gennem årene
  (Årstal: titel, tilskuere)1977: Roar og Helge, 19.2501978: Amled, 18.6721979: Thyra Danebod, 17.5001980: Starkad, 15.1001981: Knud hin Fundne, 20.4011982: Hagbard og Signe, 19.3001983: Tove Mistivis Datter, 20.7601984: Hakon Jarl, 17.0001985: Kong Roar og Kong Helge, 19.6421986: Røde Orm, 22.2821987: Kong Ahlewis Guld, 15.9001988: Rolf Krake, 13.7131989: Sigurd Fafnersbane, 12.2851990: Hagbard og Signe, 8.9131991: I Vølvens Spind, 10.6621992: Regnar Lodbrog og Kraka, 15.3401993: Angantyr og det Sorte Sværd, 12.8341994: Bjørn hin Blodige, 14.2141995: Dronning Yrsas Sejr, 14.4061996: Bjovulfs kamp mod Kæmperne, 11.7431997: Hakon Jarl hin Rige, 11.7901998: Amhlet, 9.7741999: Hroar og Helge, 13.3572000: Helge Hundingsbane, 10.8882001: Krakas Hævn, 18.3072002: Den Røde Viking, 13.2772003: Vølund Smed, 14.7062004: Kong Skjold, 13.5802005: Hoder & Balder, 15.6982006: Røde Orm, 17.8282007: Frejas Stemme, 15.4562008: Danernes Konge, 16.4422009: Gorm den Gamle, 17.0262010: Harald Blåtand, 19.8392011: Svend Tveskægs Skat, 19.7432012: Valdemar I Viking, 17.5332013: Vejen Til Vinland, 19.3032014: Ormehul TIl Miklagård, 16.6102015: Palnatoke, 16.7332016: Starkad, 19.3682017: Thor, Hammer og Kærlighed, 20.1282018: Ulvesommer: - 23.5952019: Ringguldet - 17.740 (med tre forestillinger tilbage)
  
  